Tasleḍt n yinaw n yal awadem unti deg wungal « ass-nni » « Aqejjir n uɣyul deg yimi-m, a tasigert n ǧahennama ! Limer d tamɣart irebḥen, imeslayen am wi ur ilaq ara ad ten-id-tiniḍ ass am wass-a. Diri-t win izewwiren s yir awal i tmeṭṭut yeṭṭfen addud. Awal arẓagan ur ilaq deg wass n unefru. Uggaɣ ayen i d-ttawin medden fell-am mačči d tikerkas, yella wayen yellan d tidet, ziɣ mačči d imi n medden i d aɣezzfan. Tamexluqt-a, imi-s d iẓẓan ! Amzun s yilili i tefter, anagar s yir awal i d-tsawal. Daɣen tiṭis alaṭif : kra n ugrud twala ad yehlek, ad yens meskin gar lmut d tudert.